Socha Juraja Jánošíka v Terchovej
**Ján Kulich** (\* 31. december 1930, Zvolenská Slatina – † 15. marec 2015, Bratislava) bol slovenský sochár a vysokoškolský pedagóg.

Životopis
---------

Kulich je predstaviteľ realisticko-formalistickej línie v slovenskom sochárstve. Vo svojej počiatočnej tvorbe čerpal hlavne z ľudových motívov. Je Laureátom štátnej ceny Klementa Gottwalda, národným umelcom, jeden z najhlavnejších normalizátorov slovenskej kultúry a umeleckého školstva. Člen oddelenia kultúry ÚV KSS, rektor VŠVU v rokoch 1973 – 1989. Ako popredný funkcionár úzko spojený s normalizáciou v ČSSR.

Neskôr sa venoval najmä náboženským a kresťanským motívom.

Ján Kulich odkúpil dom v susedstve evanjelickej fary vo svojom rodisku, Zvolenskej Slatine, kde chcel sústrediť časť svojich diel.

10. júla 2015 otvorili v rodnej Zvolenskej Slatine Galériu Jána Kulicha. Postavená bola zo súkromných peňazí.

Dielo
-----

Autor sôch – plastík – súsošie *Pamätník duklianskych hrdinov* na Dukle (1964), spoluúčasť na vytvorení bratislavského Slavína 1959, pomníka kpt. Jána Nálepku v Stupave, v roku 1973, pamätníka SNP v Partizánskom, 1969, *Milicionár* na Račianskom mýte v Bratislave, *Jánošík* (zo zvaraného kovu, postavu spodobujúca Juraja Jánošíka) v Terchovej, *Pamätník SNP* na Nám. SNP v Bratislave, *Pamätník V. I. Lenina* v Žiline („Mal som myšlienku vyjadriť Leninovou hlavou celý vesmír, teda vlastne naraz všetko…,")
, *Vítanie* (zobrazuje Bratislavu tešiacu sa z rozrastajúcej Petržalky, pôvodne projektovaná na Most hrdinov Dukly, v 90. rokoch umiestnená pred budovou NR SR stojac k Petržalke chrbtom), vo Svidníku plastiku generála Ludvíka Svobodu z 80. rokov 20. storočia, v Martine zo zváraného kovu dielo nazvané Matica slovenská, *Pamätník SNP "Valaška"* vo Zvolene, *Juraj Jánošík* v Terchovej, a množstvo ďalších sochárskych prác. V roku 2010 bola odhalená jeho socha Svätopluka na Bratislavskom hrade.

Je portrétistom, medzi jeho významné diela z tejto oblasti patria portréty Ľ. Fullu, A. Moyzesa, R. Pribiša, V. Hložníka, Petra Matejku, M. Rúfusa, M. Kukučína, T. Vansovej, K. Plicku a iné. Bol jedným z popredných česko-slovenských medailérov. V podobe medaily zobrazil množstvo významných dejateľov z histórie – štúrovcov a iných (napr. T. Vansovej, Š. Krčméryho, L. Jégého, J. Čajaka, ).

Autor plakiet s podobizňami Danteho, Gustáva Husáka, Kolomana Sokola atď.

Ocenenia
--------

* 1975 – Laureát Štátnej ceny
* 1979 – Národný umelec
* 2005 – Cena mestskej časti Bratislava-Nové Mesto, udeľovaná Novým Mestom
* 16.október 2005 absolútna cena medzinárodnej Akadémie *Il Convivio*

Galéria
-------

* Postava ženy z Pamätníka SNP v Bratislave.Postava ženy z Pamätníka SNP v Bratislave.
* Súšošie Žalujem z Pamätníka duklianskych hrdinov.Súšošie *Žalujem* z *Pamätníka duklianskych hrdinov*.
* Postava ženy z Pamätníka SNP v Bratislave.Postava ženy z Pamätníka SNP v Bratislave.
* Socha Vítanie pred budovou NR SR v Bratislave.Socha *Vítanie* pred budovou NR SR v Bratislave.
* Postava bojovníka z Pamätníka SNP v Bratislave.Postava bojovníka z Pamätníka SNP v Bratislave.

Referencie
----------

1. ↑  [poznámka pod čiarou] Vo veku 84 rokov zomrel sochár a portrétista Ján Kulich
2. ↑  Agentúrna správa TASR z 12. 11. 2010
3. ↑  BENEDIKOVIČOVÁ, Mária. *Autorovi sôch Svätopluka a komunistov otvoria galériu, v Kulichovom rodisku čakajú aj Fica* [online]. N Press, 2015-07-09, [cit. 2016-08-05]. Dostupné online.
4. ↑   Umenie a triedna spoločnosť. *Večerník*, 19. 5 1972.

Iné projekty
------------

Commons
* Spolupracuj na Commons Commons ponúka multimediálne súbory na tému **Ján Kulich**

Externé odkazy
--------------

* Diela Jána Kulicha v SNG
* www.jankulich.sk Archivované 2016-04-13 na Wayback Machine
* *Hlinka a Rázus sa stretnú v Nitre*. Rozhovor Teodora Križku a Júliusa Bindera so sochárom Jánom Kulichom, uverejnený v časopise Kultúra
* Galéria Jána Kulicha

Autoritné údaje: * abART: 830
* BnF: 129656154
* GND: 119105527
* ISNI: 0000 0000 5512 620X
* LCCN: n84067103
* NK ČR: jn19990209454
* SNK: 151563
* VIAF: 56741850
* Web umenia: 5482
* WorldCat: lccn-n84067103